A relichión tradicional d'os serbos de Bosnia y Herzegovina ye o cristianismo ortodoxo, perteneixendo a la Ilesia Autocefala Serbisca (Srpska pravoslavna crkva). En tiempos d'a dominación otomana muitos serbos se convirtioron a la relichión islamica sin deixar de considerar-se serbos, y mesmo a zaguers d'o sieglo XX decadas dimpués d'o reconoiximiento d'una nacionalidat bosniaca pa os musulmans, bi ha heba intelectuals naixius de familias musulmanas como Emir Kusturica que se consideraban serbos. Como en atros países d'Europa centro-oriental que quedoron baixo dictaduras comunistas, muitos serbos deixoron d'intresar-se en a relichión, creixendo l'ateísmo. A zaguers d'o sieglo XX l'augmento d'o nacionalismo serbisco suposó esviellar una practica relichiosa anterior.